Петропавлда өткен тәулікте жарақат алған 120 адам дәрігер көмегіне жүгінді
DATE: 15:17, 07 Қараша 2024 | GMT +5
TITLE: Петропавлда өткен тәулікте жарақат алған 120 адам дәрігер көмегіне жүгінді
URL: https://kaz.inform.kz/news/petropavlda-otken-taulkte-zharakat-algan-120-adam-darger-komegne-zhugnd-cfb1a0/
META: DATE: 15:17, 07 Қараша 2024 | GMT +5
TOTAL WORDS: 172
AUTHOR(S):
TEXT: Петропавлдағы көп бейінді қалалық жедел жәрдем ауруханасының травматология бөлімі қызметкерлері өткен тәулікте демалыссыз жұмыс істеді. Өйткені дәрігерлердің көмегіне жүгінушілер саябырламаған. Бірі көшеде келе жатып қол-аяғын сындырса, енді бірі жол-көлік апатына түскен екен. Фото: Петропавл қалалық көп бейінді жедел жәрдем ауруханасы. «Ауа райына байланысты күшейтілген жұмыс тәртібіне көштік. Өткен тәулікте 120 адамды қабылдадық, соның 44-інде сынық болса, 46-сы түрлі жарақат алған, жол-көлік оқиғаларында зардап шеккендер де бар. 50-ден астам науқасқа гипс салып бердік. Алты адам ауруханаға жатқызылды. Олардың біреуі жол-көлік апатында жарақаттанған», — дейді аурухананың травматолог-ортопеді Денис Петров. Фото: Петропавл қалалық көп бейінді жедел жәрдем ауруханасы. Петропавлда қар қалың түскенімен, ауа температурасы -3, -4 шамасында ғана. Көктайғақтан алаңсыз жүру мүмкін емес. Фото: Петропавл қалалық көп бейінді жедел жәрдем ауруханасы. «Тұрғындар қысқы уақытқа аяқ киімді дұрыс таңдауы керек, ол жылы ең бастысы — тайғанамауы тиіс. Спирттік ішімдіктен бас тартып, қазіргідей көктайғақта абайлап жүрсе екен», — дейді дәрігер. Фото: Петропавл қалалық көп бейінді жедел жәрдем ауруханасы. Кеше Солтүстік Қазақстан облысында қар жауып, арты боранға ұласты. Полицейлер көктайғақ салдарынан жолдан шығып кеткен көлік жүргізушілеріне көмектесіп жатыр
